Source: https://www.slov-lex.sk/pravne-predpisy/SK/ZZ/2010/283/
Timestamp: 2019-08-19 03:48:13+00:00
Document Index: 7869629

Matched Legal Cases: ['§ 20', '§ 18', '§ 1', '§ 1', '§ 1', '§ 1', '§ 20', '§ 14', '§ 1', '§ 2', '§ 3']

283/2010 Z.z. - Vyhláška Úradu pre reguláciu sieťov... - SLOV-LEX
283/2010 Z.z.
283/2010 Z. z.
ktorou sa ustanovuje rozsah ekonomicky oprávnených nákladov vyvolaných odpojením sa odberateľa od sústavy tepelných zariadení dodávateľa a spôsob ich výpočtu
Úrad pre reguláciu sieťových odvetví (ďalej len „úrad“) podľa § 20 ods. 4 zákona č. 657/2004 Z. z. o tepelnej energetike v znení neskorších predpisov (ďalej len „zákon“) ustanovuje:
Rozsah ekonomicky oprávnených nákladov
Ekonomicky oprávnené náklady vyvolané odpojením sa odberateľa od sústavy tepelných zariadení dodávateľa sú prevádzkové náklady, ktoré vzniknú dodávateľovi tepla v roku t, v ktorom odberateľ ukončil odber tepla dohodou.1)
Ekonomicky oprávnené náklady sú
pomerná časť fixných nákladov za regulačný príkon v roku t v cene schválenej úradom rozhodnutím o návrhu ceny tepla,2) ktoré odberateľ neuhradil dodávateľovi,
náklady na opätovné hydraulické vyregulovanie časti sústavy tepelných zariadení, od ktorej sa odberateľ odpojil, ak je to potrebné,
náklady na práce súvisiace s odpojením časti sústavy tepelných zariadení (tepelnej prípojky),
náklady na zabezpečenie určených meradiel podľa § 18 ods. 1 písm. a) zákona na meranie množstva dodaného tepla na odbernom mieste v časti sústavy tepelných zariadení, od ktorej sa odberateľ odpojil.
Spôsob výpočtu ekonomicky oprávnených nákladov
Pomerná časť fixných nákladov za regulačný príkon, ktoré sú uvedené v § 1 ods. 2 písm. a), sa určí ako rozdiel súčinu fixnej zložky ceny tepla, ktorú úrad schválil cenovým rozhodnutím,2) a regulačného príkonu na odbernom mieste odberateľa a uhradených fixných nákladov v roku t odberateľom ku dňu odpojenia podľa vzorca
PFO = (CFZ . RPZM) – PFU,
PFO – pomerná časť fixných nákladov [eur],
CFZ – fixná zložka maximálnej ceny tepla
určená v cenovom rozhodnutí [eur/kW],
RPZM – regulačný príkon odberného miesta
odberateľa, ktorý sa odpojil [kW],
PFU – platba odberateľa uhradená ku dňu
odpojenia [eur].
Náklady na opätovné hydraulické vyregulovanie, ktoré sú uvedené v § 1 ods. 2 písm. b), sa určia najviac do výšky 25 eur za každé hydraulicky vyregulované odberné miesto.
Náklady na práce súvisiace s odpojením, ktoré sú uvedené v § 1 ods. 2 písm. c), sa určia najviac do výšky 165 eur za každé odberné miesto, ktoré je predmetom odpojenia.
Náklady na zabezpečenie určených meradiel, ktoré sú uvedené v § 1 ods. 2 písm. d), sa stanovia najviac do výšky zostatkovej hodnoty určeného meradla, ktoré bolo inštalované na odbernom mieste odberateľa, ktorý sa odpojil.
Zrušuje sa vyhláška Úradu pre reguláciu sieťových odvetví č. 505/2006 Z. z., ktorou sa ustanovuje rozsah ekonomicky oprávnených nákladov vyvolaných odpojením sa odberateľa alebo konečného spotrebiteľa od sústavy tepelných zariadení dodávateľa a spôsob ich výpočtu.
§ 20 ods. 1 písm. b) zákona č. 657/2004 Z. z. o tepelnej energetike v znení neskorších predpisov.
§ 14 ods. 5 zákona č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov.
§ 1 Rozsah ekonomicky oprávnených nákladov
§ 2 Spôsob výpočtu ekonomicky oprávnených nákladov
§ 3 Zrušovacie ustanovenie
Číslo: 283/2010 Z. z.
Názov: Vyhláška Úradu pre reguláciu sieťových odvetví, ktorou sa ustanovuje rozsah ekonomicky oprávnených nákladov vyvolaných odpojením sa odberateľa od sústavy tepelných zariadení dodávateľa a spôsob ich výpočtu